ประกาศคณะกรรมการควบคุมการขนส่งทางบกประกาศคณะกรรมการควบคุมการขนส่งทางบกประจำจังหวัดสมุทรปราการฉบับที่๑๐๖ (พ.ศ. ๒๕๕๐)เรื่องกำหนด (ปรับปรุง) เส้นทางและรายละเอียดเส้นทางสำหรับการขนส่งประจำทางด้วยรถโดยสารหมวด๔ จังหวัดสมุทรปราการ สายที่ ๑๑๔๐ สำโรง - ปากน้ำ -คลองด่านให้มีรายละเอียดเส้นทางแยกช่วงเพิ่มอีก๒ ช่วง[๑] ตามที่ได้มีประกาศคณะกรรมการควบคุมการขนส่งทางบกประจำจังหวัดสมุทรปราการฉบับที่ ๑๐๓ (พ.ศ. ๒๕๔๙) ลงวันที่ ๒๐ ตุลาคม ๒๕๔๙ เรื่อง กำหนด(ปรับปรุง) เส้นทางและรายละเอียด เส้นทางสำหรับการขนส่งประจำทางด้วยรถโดยสาร หมวด๔ จังหวัดสมุทรปราการ สายที่ ๑๑๔๐ สำโรง - ปากน้ำ - คลองด่านให้มีเส้นทางแยกช่วงปากน้ำ-ตำหรุ และปรับปรุงเส้นทางแยกช่วงคลองด่าน - เคหะชุมชนบางพลี(โครงการ ๒) เป็น คลองด่าน - เคหะชุมชนบางพลี (โครงการ ๒) โรงพยาบาลบางนา๒ นั้นคณะกรรมการควบคุมการขนส่งทางบกประจำจังหวัดสมุทรปราการได้พิจารณาเห็นสมควรให้ปรับปรุงรายละเอียดเส้นทางดังกล่าวฉะนั้น อาศัยอำนาจตามมาตรา ๒๐ (๑)แห่งพระราชบัญญัติการขนส่งทางบก พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดสมุทรปราการในการประชุมครั้งที่ ๒/๒๕๔๙ เมื่อวันที่ ๒๓ พฤษภาคม ๒๕๔๙ และได้รับอนุมัติจากคณะกรรมการควบคุมการขนส่งทางบกกลางในการประชุมครั้งที่ ๒๐/๒๕๔๙ เมื่อวันที่ ๑๙ ธันวาคม ๒๕๔๙ จึงให้กำหนด (ปรับปรุง) เส้นทางและรายละเอียดเส้นทางสำหรับการขนส่งประจำทางด้วยรถโดยสารหมวด ๔ จังหวัดสมุทรปราการ สายที่ ๑๑๔๐ สำโรง - ปากน้ำ - คลองด่าน ให้มีเส้นทางแยกช่วงเพิ่มอีก๒ ช่วง คือ ช่วงปากน้ำ- มหาวิทยาลัยราชภัฏธนบุรี (วิทยาเขตสมุทรปราการ)และช่วงมหาวิทยาลัยราชภัฏธนบุรี (วิทยาเขตสมุทรปราการ) - คลองด่านโดยให้ใช้รายละเอียดเส้นทาง ดังต่อไปนี้สายที่ ๑๑๔๐ สำโรง - ปากน้ำ - คลองด่านเริ่มต้นจากสถานที่จอดรถโดยสารประจำทางตลาดสำโรงเหนือไปตามทางหลวงแผ่นดินหมายเลข ๓ (ถนนสุขุมวิท) ผ่านทางแยกไปท่าน้ำพระประแดงที่ว่าการอำเภอเมืองบางเมฆขาวบ้านคอต่อ บ้านคลองตำหรุ บ้านคลองตาเจี่ยบ้านคลองบางปูเก่า ไปสุดเส้นทางที่สถานที่จอดรถโดยสารประจำทางบ้านคลองด่านช่วงคลองด่าน-เคหะชุมชนบางพลี(โครงการ ๒) - โรงพยาบาลบางนา ๒เริ่มต้นจากสถานที่จอดรถโดยสารประจำทางบ้านคลองด่าน ไปตามทางหลวงแผ่นดินหมายเลข ๓(ถนนสุขุมวิท) แยกขวาไปตามทางหลวงชนบทหมายเลข สป ๑๐๐๖ (ถนนลาดหวาย)ผ่านเคหะชุมชนบางพลี โครงการ ๒ ผ่านแยกถนนเทพารักษ์ ไปสุดเส้นทางที่สถานที่จอดรถโดยสารประจำทางบริเวณโรงพยาบาลบางนา๒ช่วงพระประแดง-ปากน้ำ-บ้านคลองตำหรุเริ่มต้นจากสถานที่จอดรถโดยสารประจำทางบริเวณท่าน้ำพระประแดงไปตามถนนปู่เจ้าสมิงพราย แยกขวาไปตามทางหลวงแผ่นดินหมายเลข ๓ (ถนนสุขุมวิท)ผ่านที่ว่าการอำเภอเมืองบางเมฆขาว บ้านคอต่อไปสุดเส้นทางที่สถานที่จอดรถโดยสารประจำทางบ้านคลองตำหรุช่วงปากน้ำ-เทศบาลบางปู๕๙ (วิทยุการบิน) เริ่มต้นจากสถานที่จอดรถบริเวณปากน้ำ (ด้านถนนสุขุมวิท)ไปตามทางหลวงแผ่นดินหมายเลข ๓ (ถนนสุขุมวิท) แยกซ้ายไปตามซอยเทศบาลบางปู ๕๙(วิทยุการบิน) แยกซ้ายไปตามซอยเทศบาลบางปู ๕๙/๕ไปสุดเส้นทางที่สถานที่จอดรถโดยสารประจำทางบริเวณด้านหลัง บริษัท ยัวซ่าแบตเตอรี่จำกัดช่วงปากน้ำ-ตำหรุเริ่มต้นจากสถานที่จอดรถโดยสารประจำทางบริเวณตลาดปากน้ำ ไปทางวงเวียนท้ายบ้านผ่านถนนสายลวด แยกขวาไปตามถนนสุขุมวิท ผ่านบางเมฆขาว บ้านคอต่อ ไปสุดเส้นทางที่สถานที่จอดรถโดยสารประจำทางบ้านคลองตำหรุช่วงปากน้ำ-มหาวิทยาลัยราชภัฏธนบุรี(วิทยาเขตสมุทรปราการ)เริ่มต้นจากสถานที่จอดรถโดยสารประจำทางบริเวณปากน้ำ ไปตามทางหลวงแผ่นดินหมายเลข ๓(ถนนสุขุมวิท) ผ่านบางเมฆขาว บ้านคอต่อ บ้านคลองตำหรุ ศาลจังหวัดสมุทรปราการโรงเรียนนวมินทราชินูทิศ สวนกุหลาบวิทยาลัย แยกซ้ายไปตามซอยเทศบาลบางปู ๑๑๙ไปสุดเส้นทางที่สถานที่จอดรถโดยสารประจำทางบริเวณ มหาวิทยาลัยราชภัฏธนบุรี(วิทยาเขตสมุทรปราการ)ช่วงมหาวิทยาลัยราชภัฏธนบุรี(วิทยาเขตสมุทรปราการ) - คลองด่าน เริ่มต้นจากสถานที่จอดรถโดยสารประจำทางบริเวณมหาวิทยาลัยราชภัฏธนบุรี(วิทยาเขตสมุทรปราการ) ไปตามซอยเทศบาลบางปู ๑๑๙ แยกซ้ายไปตามถนนสุขุมวิทไปสุดเส้นทางที่สถานที่จอดรถโดยสารประจำทางบ้านคลองด่านประกาศณ วันที่ ๒๔ มกราคม พ.ศ. ๒๕๕๐อนุวัฒน์เมธีวิบูลวุฒิผู้ว่าราชการจังหวัดสมุทรปราการประธานกรรมการควบคุมการขนส่งทางบกประจำจังหวัดสมุทรปราการโสรศ/ผู้จัดทำ๔เมษายน ๒๕๕๐[๑] ราชกิจจานุเบกษาเล่ม ๑๒๔/ตอนที่ ๒๘ ง/หน้า ๒๒๓/๒๙ มีนาคม ๒๕๕๐